Hvad er en speed pedelec?

En elcykels motor vil typisk slå fra hvis man når over 25 kilometer i timen - en speed pedelecs motor slår fra ved 45 kilometer i timen.

Uden pedalkraft kan en speed pedelec nå op i nærheden af 20 kilometer i timen.

En speed pedelec er lige nu kategoriseret som en stor knallert. Derfor skal man være 18 år og have stort knallertkørekort for at kunne føre én. Det er også et krav, at føreren har hjelm på, at elcyklen er forsikret samt udstyret med en nummerplade.

Fremover bliver reglerne ændret, så man kun skal være 15 år og gerne må køre på cykelstierne.

Kilde: Vejdirektoratet.